open-index/open-wikipedia-markdown huggingface dataset:
פריץ שטולטנברג

**פריץ שטולטנברג** (בגרמנית: **Fritz Stoltenberg**; 7 באפריל 1855 – 13 בנובמבר 1921) היה צייר נוף וים גרמני.

## ביוגרפיה
נולד בשנת 1855 כבן של קפטן ים בעיירה קיל בצפון גרמניה, בגיל 17 כבר הראה שטולטנברג את כישרונותיו האמנותיים באמצעות סקיצות של עיר הולדתו וסביבתה. הודות ללימודיו באקדמיות של ויימאר, מינכן וקאסל, הוא הפך לצייר מיומן וצייר נוף, והוסיפו לכך גם מסעותיו הנרחבים לאיטליה, אלג'יריה, צרפת, נורווגיה, בלגיה והולנד.

משנת 1882 בילה שטולטנברג את חודשי הקיץ באקנסונד על פיורד פלנסבורג, שם השתייך לקבוצת אמנים שהתמסרה לציור באוויר הפתוח. בקיץ 1884 נסע לסקיין (צפון יוטלנד) והצטרף לחוג ציירי סקיין שנוצר סביב פדר סוורין קרויה, מייקל אנגה ואוסקר ביורק.

בשנת 1889 התחתן עם אנה שרנברג, בת למשפחה אמידה בהמבורג, והתיישב בקיל. כעת, משוחרר מאילוצים כספיים, הצייר הצעיר יכול לעבוד ללא דאגות. הוא השתמש בנמל קיל, בתצפיות על העיר קיל, כפר הדייגים אלרבק, תעלת קייזר וילהלם או רשומי הפיורד כמוטיבים, אותם המיר לציורים, חיתוכי עץ, רישומים ואיורים.

עם גאורג בורמסטר (גר') יוליוס פירסט אחרים, הוא ייסד את קואופרטיב האמנות שלזוויג-הולשטיין בשנת 1894. בשנת 1896 פרסם את הספר על האזור - כרך בפורמט גדול שהכיל ייצוג מקיף של תרבות המדינה. שטולטנברג תרם איורים רבים לכרך המפואר.

בשנת 1900 העביר את ראשות הקואופרטיב לאמנות לגאורג בורמסטר, איתו ייסד את "בית הספר לציור וציור אקדמי" בקיל בשנת 1905.

בשנת 1914 עבר לשנברג (הולשטיין) שעל הים הבלטי, שם המשיך להתמסר לציור בחוץ.

לאחר מותו בשנת 1921, נקבר בבית העלמין באולסדורף.

## גלריה

File:Kreuzerkorvette Carola 01.jpg
File:Kiel Hafeneinfahrt 01.jpg
File:Levensauer Hochbrücke 02.jpg
File:Kiel Howaldswerke 01.jpg
File:Marienkirche Hardersleben 01.jpg
File:Nord-Ostsee-Kanal Schleuse 01.jpg
File:Husum 01.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1855
קטגוריה:גרמנים שנפטרו ב-1921
לריסה ברנצביץ'

**לריסה ברנצביץ**' (בפולנית: **Larisa Barańcewicz**; תאריכי לידה ופטירה אינם ידועים) הייתה קתולית מפולין, שהוכרה כחסידת אומות העולם על הצלת יהודים במלחמת העולם השנייה.

## פעילות בתקופת השואה להצלת יהודים
עם פלישת הגרמנים לעיירה קאמין-קושירסקי בסוף יוני 1941 היו פוגרומים אנטישמיים נרחבים. יהודים רבים נספו; אחרים הושפלו, הוכו ונפצעו. כשנדמה היה כי כל התקווה אבדה, הופיעה אישה פולניה מקומית, לריסה ברנצביץ' ברובע היהודי הצפוף. היא העניקה את עזרתה ליעקב גולדשטיין, שהיה מכר ותיק שלה, למשפחתו ולשתי משפחות יהודיות אחרות. למרות הסכנה הרבה, לריסה הסתירה בביתה חמישה מבני משפחת גולדשטיין. בנוסף סייעה גם ליוסף ויסמן ושלושה מבני משפחתו; לאברהם לרמן ואשתו. בסך הכל הסתירה 11 נפשות. היא שמרה וסייעה להם כמיטב יכולתה עד נובמבר 1942, אז נערך מצוד, שאילץ את היהודים שהסתירה לעזוב את ביתה. הם מצאו מקלט בכפר סמוך, בביתו של חקלאי עני, שהיה חבר בקהילת הסובוטניקים. למרות הרצון הטוב לעזור, הוא לא הצליח לתמוך בקבוצה כה גדולה. בשל דאגתה ואהבתה לחבריה, ומבלי לקבל תמורה, לריסה שוב נחלצה לעזרתם, ועד השחרור בקיץ 1944, הביאה להם מזון ותרופות לבית האיכר אחת לשבועיים.

## לאחר המלחמה
עם סיום המלחמה נשארה לריסה לגור בפולין ורוב הניצולים עלו לישראל. בשנת 1965 הם הזמינו את לריסה לישראל ואירחו אותה בבתיהם.

שמאי גולשטיין, אחד הניצולים, פנה במכתב ליד ושם בבקשה להכיר בה כחסידת אומות העולם. במכתבו כינה אותה "אישה אצילה".

## הכרה והנצחה
ב-22 במרץ 1965 הכיר יד ושם בברנצביץ' לריסה כחסידת אומות העולם. הטקס התקיים ביד ושם וניטע עץ לזכרה בגן חסידי אומות העולם.

## קישורים חיצוניים

## הערות שוליים

קטגוריה:פולנים חסידי אומות העולם
קטגוריה:פולניות חסידות אומות העולם
קטגוריה:מצילים בשואה: פולין
קטגוריה:נוצרים קתולים
הפארק הלאומי אל-פייג'ה

**הפארק הלאומי אל-פייג'ה** (בערבית: **المحمية الوطنية بالفايجة**) הוא פארק לאומי בתוניסיה, הממוקם במחוז ג'נדואובה, למעלה מ-200 ק"מ מערבית לבירה תוניס. הפארק נמצא בקצה הצפון-מערבי של תוניסיה, והוא הפארק המערבי במדינה. מקומו על רכס הררי של הרי האטלס תרם לעובדת היותו האזור הגשום ביותר בתוניסיה כולה. הפארק גובל בצידו המערבי באלג'יריה.

הפארק משתרע על שטח כולל של 2,632 דונם, בהם 417 דונם שהם שמורת טבע מוחלטת שבה גם כניסה לבני אדם היא אסורה לחלוטין, והיא מוקדשת למחייתם של האיילים הברבארים; עם זאת, מבקרים רבים מגיעים לצפות באיילים הענקיים מרחוק, בעיקר בחודשי אוגוסט עד ספטמבר אז מגיעה עונת הרבייה והזכרים נלחמים זה בזה עבור הנקבות.

ב-28 במאי 2008 ממשלת תוניסיה הציעה את הפארק למועמדות עבור תואר אתר מורשת עולמית של אונסקו; נכון להיום (ינואר 2021) הוא עודנו מוצב ברשימת ההמתנה.

## היסטוריה
ממצאים ארכאולוגים של אבני צור מגולפות ואובסידיאנים חתוכים מעידים על התיישבות אנושית פרה-היסטורית עוד לפני 10,000 שנה. עוד נמצאו ציורי קיר במערת ק'ף נגצ'ה, שמעיד אולי על מקום פולחן עתיק של ילידים ברברים. מבצרים עתיקים שנמצאו ברחבי הפארק מגלים התיישבות עתיקה באזור של ממלכות קדומות מלפני 2,000 שנה ויותר, בהם מבצרים המשויכים אל ממלכת נומידיה.

במהלך מלחמת העצמאות של אלג'יריה בנו המורדים האלג'יראים מאהלים וביצורים בין עצי היער, והשתמשו באזור זה כמקלט סודי מפני הכוחות הצרפתים. הבונקר הידוע ביותר מתקופה זו הוא המקלט של קולונל הווארי בומדיין ששכן בין רכסי ההרים של האזור.

## החי בפארק
בעלי החיים בפארק מגוונים מאוד, וקיימים בו למעלה מ-20 מינים של יונקים, 70 מינים של עופות ו-20 מינים של זוחלים. בין היונקים הנפוצים בפארק נמצאים אייל ברבארי, חזיר בר, זאב זהוב אפריקאי, שועל, גחן מצוי, סמור אירופי, קיפוד, חתול בר אפריקני, נמייה, ארנבת, דורבן, עטלף, חדף ויערון קטן. בשנות ה-90 של המאה ה-20 החלו ניסיונות הנמשכים עד היום להחדרת אוכלוסיית סרוואלים אל שטח הפארק.

בעבר היו בפארק, כמו במקומות נוספים בהרי האטלס התוניסאים, גם יונקים גדולים כדוגמת אריה ברברי ונמר ברבארי. הכחדתם של יונקים אלו מיוחסת לקולוניאליזם הצרפתי, כאשר השלטונות הצרפתים צדו כמויות גדולות של יונקים מקומיים בארצות שאותם כבשו, ובהן גם תוניסיה, וגרמו להכחדה כמעט מוחלטת של מינים רבים.

## תארים
הפארק הוכרז כפארק לאומי בשנת 1990, הוכרז על ידי IUCN כגן לאומי ונכנס לרשימת ההמתנה של אונסק"ו בדרך לתואר אתר מורשת עולמית (כשהוא עונה על קריטריונים vii ,viii ו-x בקטגוריית טבע).

## קישורים חיצוניים

## הערות שוליים

א
קטגוריה:תוניסיה: גאוגרפיה
ג'רמי סטרונג

**ג'רמי סטרונג** (באנגלית: **Jeremy Strong**; נולד ב-25 בדצמבר 1978) הוא שחקן קולנוע, טלוויזיה ותיאטרון אמריקאי. זוכה פרס אמי לשנת 2020 על משחקו בסדרת הטלוויזיה "יורשים".

## ביוגרפיה
סטרונג נולד בבוסטון, מסצ'וסטס ב-25 בדצמבר 1978, למורין ודייוויד סטרונג. אמו ממוצא אירי, ומשפחת אביו יהודייה, במקור מרוסיה; סבו מצד אביו עבד כאינסטלטור בקווינס. אמו עבדה כאחות בהוספיס, ואביו עבד בבתי כלא לנוער. הוא התגורר ב"שכונה קשה" באזור ג'מייקה פליין (אנ') בבוסטון, מקום שלעיתים קרובות ראה בו "מקום שממנו פשוט רציתי לצאת". להוריו הייתה מערכת יחסים סוערת לאורך ילדותו ובסופו של דבר התגרשו.

כשהיה סטרונג בן 10, הוריו העבירו את המשפחה לפרברי סדברי בשביל בתי ספר טובים יותר. התעניינותו במשחק החלה שם, כשהיה מעורב בקבוצת תיאטרון לילדים והופיע במחזות זמר. בין כוכביו בקבוצת תיאטרון הילדים הייתה אחותו הגדולה של כריס אוונס.

לאחר התיכון, סטרונג הגיש מועמדות למכללות עם מכתב המלצה מדרימוורקס, שהפיקה את "אמיסטאד", שם סטרונג עבד במאחורי הקלעים. הוא התקבל לאוניברסיטת ייל וקיבל מלגה, מתוך כוונה ללמוד דרמה. ביום הראשון שלו בלימודים החליט מיד לשנות את תחום לימודיו לאנגלית.

סטרונג המשיך לשחק וכיכב במספר מחזות בייל, כולם הופקו על ידי אגודת הדרמה של ייל המנוהלת על ידי סטודנטים. הוא גם למד באקדמיה המלכותית לאמנות הדרמה בלונדון ובתיאטרון סטפנוולף (אנ') בשיקגו.

## קריירה
סטרונג נבחר כעמית "לאונור אננברג" 2008/2009 על ידי תיאטרון מרכז לינקולן. הוא היה מועמד להופעה הטובה ביותר באוף ברודוויי פעמיים בתוך שלוש שנים. הוא הופיע בברודוויי במחזה "אדם לכל עת" ושיחק בהפקות רבות באוף ברודוויי.

בשנת 2022 נכלל ברשימת טיים 100.

## חיים אישיים
בשנת 2016, סטרונג נישא לאמה וול, פסיכיאטרית דנית; הם נפגשו ארבע שנים קודם לכן במסיבה בניו יורק במהלך הוריקן סנדי. יש להם שלוש בנות, אינגריד (נולדה באפריל 2018 בקופנהגן), קלרה (נולדה בנובמבר 2019 בניו יורק) ובת שלישית שנולדה בספטמבר 2021.

סטרונג ומשפחתו מתגוררים בניו יורק ויש להם בתים בטיסווילדה ובקופנהגן. סטרונג ציין שהוא אינו אדם דתי.

### אקטיביזם
באוקטובר 2023, סטרונג, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.

## פילמוגרפיה
### קולנוע

### טלוויזיה

### תיאטרון

## פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת ייל
קטגוריה:בוגרי האקדמיה המלכותית לאמנות הדרמה
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אמריקאים שהופיעו ברשימת טיים 100
קטגוריה:אמריקאים ממוצא רוסי-יהודי
קטגוריה:אמריקאים ממוצא אירי
קטגוריה:אמריקאים שנולדו ב-1978
רובן אוסטלונד

**קלייס אולה רובן אוסטלונד** (בשוודית: **Claes Olle Ruben Östlund**; נולד ב-13 באפריל 1974) הוא במאי קולנוע ותסריטאי שוודי. סרטיו "פורס מז'ור" (2014) ו"הריבוע" (2017) זכו לשבחי הביקורת ובפרסים רבים, בהם פרס דקל הזהב עבור הריבוע. באופן יוצא דופן הוא זכה בפרס פעם נוספת ב-2022 על סרטו ״משולש העצבות״ (2022). הוא מרבה לספר בראיונות כי הוא נוהג לשאוב השראה מסרטוני יוטיוב.

## ביוגרפיה
[ממוזער|זכייה ב[פרס דקל הזהב, פסטיבל קאן ב-2017]]
אוסטלונד נולד בסטיירו, שבגטבורג, שוודיה. הוא החל את הקריירה שלו בשנות ה-90 כבמאי סרטי סקי, ולבסוף המשיך ללמוד בבית הספר לקולנוע בגטבורג, וסיים את לימודיו בשנת 2001. הוא התקבל לבית הספר על סמך סרטי הסקי שלו. יחד עם מפיק הסרטים אריק המנדורף ייסד את חברת ההפקה Plattform Produktion, המפיקה את סרטיו.

ארבעת סרטיו העלילתיים הראשונים שלו היו "The Guitar Mongoloid" (2004), "involuntary" (2008), Play (2011), ו"פורס מז'ור" (2014). הראשון זכה בפרס FIPRESCI בפסטיבל הסרטים הבינלאומי במוסקבה ה-27.  סרטו הקצר Incident by a Bank זכה בפרס דוב הזהב לסרט הקצר הטוב ביותר בפסטיבל הסרטים הבינלאומי בברלין ה-60 ובפרס חבר השופטים בפסטיבל טמפרה בשנת 2011.

סרטו פורס מז'ור נבחר להתמודד במסגרת "Un Certain Regard" בפסטיבל קאן 2014 שם זכה בפרס חבר השופטים. הסרט היה מועמדה של שוודיה לפרס האוסקר לסרט הזר הטוב ביותר. לאחר שהאקדמיה האמריקאית לקולנוע לא העניקה לו מועמדות ברשימה הסופית, אוסטלונד פרסם סרטון הומוריסטי של תגובתו לפספוס רשימת המועמדות. בשנת 2016 הוא היה חבר בחבר המושבעים במסגרת "Un Certain Regard" בקאן.

בשנת 2017, התחרה סרטו הריבוע בפסטיבל קאן, שם זכה בסופו של דבר בפרס דקל הזהב.

בשנת 2022, סרטו משולש העצבות, בכיכובה של שארלבי דין, העוסק בעולם האופנה והאוליגארכים, זכה גם הוא בפרס דקל הזהב בפסטיבל קאן.

## פילמוגרפיה

## פרסים ומועמדויות

## קישורים חיצוניים

* רובן אוסטלונד, במכון הדני לקולנוע
* רובן אוסטלונד, באתר מכון הסרטים הבריטי
* האתר הרשמי Plattform Produktion
* Plattform Produktion, באתר יוטיוב
;ראיונות
* 

## הערות שוליים

קטגוריה:מפיקי קולנוע שוודים
קטגוריה:במאי קולנוע שוודים
קטגוריה:תסריטאי קולנוע שוודים
קטגוריה:שוודים שנולדו ב-1974
ליגת הכדורסל הבריטית (1987–2024)

**ליגת העל הבריטית בכדורסל** (אנגלית: **British Basketball League**) הייתה הליגה הבכירה ביותר בענף הכדורסל בבריטניה.

הליגה הוקמה בשנת 1987 והורכבה מ-10 קבוצת מאנגליה וסקוטלנד, ללא קבוצות מוויילס או מצפון אירלנד.

הליגה ניהלה שלושה מפעלים אחרים, **גביע ה־BBL** היה מפעל שבו 10 קבוצות ה־BBL חולקו ל-2 בתים של 5 קבוצות ו-2 הראשונות מכל בית עולות לפיינל פור ששוחק בשיטת נוקאאוט. **הגביע הבריטי** הוא מפעל שבו 10 קבוצות ה־BBL ועוד 6 קבוצות מהליגה הלאומית של אנגליה בכדורסל ואליפות סקוטלנד בכדורסל מתחרות בשיטת נוקאאוט על התואר. **אליפות ה־BBL** הייתה תואר שמוענק לקבוצה שמסיימת ראשונה בעונה הסדירה.

הליגה נסגרה ב-2024 עקב פשיטת רגל, והוחלפה על ידי מפעל חדש, Super League Basketball (SLB).

## קבוצות הליגה

### קבוצות מוצעות

## היסטורית אליפויות
### אליפות ה־BBL (עונה סדירה)

### פלייאוף ה־BBL (פלייאוף)

## טבלת זכיות

*† מסמל קבוצה לא פעילה*

## קישורים חיצוניים
* 

קטגוריה:ליגות הכדורסל העליונות באירופה
קטגוריה:הממלכה המאוחדת: כדורסל
אוסקר ביורק

**אוסקר גוסטף ביורק** (שוודית:** Oscar Gustaf Björck**; 15 בינואר 1860 – 5 בדצמבר 1929) היה צייר שוודי ופרופסור באקדמיה השוודית המלכותית לאמנויות.

## ביוגרפיה
נולד בסטוקהולם. בין השנים 1877–1882, ביורק היה תלמידו של אדוורד פרסאס , שם הציורים שלו כללו את "שיבת הבן האובד" (1882) שזכה במדליית המלוכה. בשנת 1883 הוענקה לביורק מלגת נסיעות.

ביורק בילה את חורף 1883–1884 בפריז. בחורף שלאחר מכן הוא נסע למינכן שם צייר כמה פורטרטים, כולל ציור באורך מלא של אשתו. באביב 1885 עבר לוונציה ובסתיו לרומא שם צייר את הדיוקן הגדול "נפחים רומאים".

בשנת 1887 השלים מספר ציורים, כולל "האולם הוונציאני", ו"מיסת שבת בכנסיית סן מרקו".

בקיץ הוא שהה בסקיין שבדנמרק ב־1882, 1883 וב־1884. הוא מיד נקשר לקהילת האמנים שם. לא רק נוף סקיין משך אותו אלא באותה מידה גם החמימות והאירוח של האמנים עצמם.

ביורק בילה שם כמה קיצים, והשלים כמה מציוריו הטובים ביותר בהשפעת פדר סוורין קרוייה ותנועת הנטורליזם הצרפתי.

התיישב לבסוף בסטוקהולם בשנת 1888, שם התרכז בפורטרטים. אלה כוללים כמה של המלך אוסקר. בנוסף הוא השלים כמה נופים, כמה ציורי ז'אנר וציורים דקורטיביים שונים.

משנת 1889 הוא היה חבר באקדמיה ובצוות ההוראה שלה ובשנת 1898 הוא הפך לפרופסור. ביורק היה מנהל אמנותי בתערוכת סטוקהולם בשנת 1897, בתערוכה הבלטית בשנת 1914 ובתערוכה השוודית בלונדון בשנת 1924.

הדיוקנאות המוקדמים ביותר של ביורק הושפעו מגאורג פון רוזן ותמונותיו מסקיין שיקפו את השפעתם של אמנים דנים, ובמיוחד פדר סוורין קרויה. ברבים מיצירותיו האופייניות הוא תיאר את מעמד הביניים השוודי של תקופתו.

## גלריה

קובץ:Björck Et Nødskud.jpg|סימן אזהרה
קובץ:Oscar Björck - Kvinnoporträtt.jpg|דיוקן אישה
קובץ:Oscar Björck - Parklandskap.jpg|נוף בפארק
קובץ:Bjørck Båden sættes i søen.jpg|מעלים סירה לחוף
קובץ:Bjorck-oscar-gustav-1860-1929-sydlandskt-hamnmotiv.jpg|נמל דרומי
קובץ:Oscar Björck - Boat at Skagen's South Beach - Google Art Project.jpg|סירה בחוף סקיין


## קישורים חיצוניים

* 

## הערות שוליים

קטגוריה:ציירים שוודים
קטגוריה:ילידי 1860
קטגוריה:נפטרים ב-1929
שטרסמן

**שטרסמן** הוא שם משפחה ממקור גרמני (Strassmann).

קטגוריה:שמות משפחה גרמניים 
קטגוריה:שמות משפחה אשכנזיים
פמונד

ממוזער|418x418 פיקסלים|מפת פמונד
**פמונד** (בנורווגית: **Femund**) הוא האגם השלישי בגודלו והאגם הטבעי השני בגודלו בנורווגיה. הוא ממוקם במחוזות ינלנה וטרנדלג שבנורווגיה. האגם מרוחק מהגבול של נורווגיה עם שוודיה בכ-13 קילומטרים.
שטחו של האגם הוא 203.52 קמ"ר ויש בו 6 קילומטרים מעוקבים של מים. עומקו המרבי של האגם הוא כ-130 מטר. גובה פני המים הם כ-662 מטר מעל פני הים.

## שם
שמו של האגם הוא הלחם של שתי מילים. פירושה של תחילית המילה (Fe או Fem) אינו ידוע ואילו חלקה השני (mund או und) הוא סיומת נפוצה בנורווגיה.

## קישורים חיצוניים

* חוברת הפארק הלאומי משנת 2011 
* מפת פמונד והפארק הלאומי פמונדסמרקה 

## הערות שוליים

קטגוריה:מזרח נורווגיה: ימות ואגמים
קטגוריה:טרנדלג: ימות ואגמים
מחנה הפליטים דיר אל-בלח

**מחנה הפליטים דיר אל-בלח** (בערבית: **مخيّم دير البلح**) הוא מחנה פליטים פלסטיני השוכן כקילומטר צפון-מערבית לעיר הפלסטינית דיר אל-בלח ולמעשה מהווה חלק מהעיר עצמה.

המחנה מורכב ממספר מבני בטון, כ-8 בתי ספר וכן שירותים עירוניים אחרים. לפי הלשכה הפלסטינית המרכזית לסטטיסטיקה, במחנה היו כ-12,004 נפשות נכון לאמצע 2006. זהו מחנה הפליטים הקטן ביותר ברצועת עזה, בהיותו בנוי על שטח שמשתרע על כ-0.16 קמ"ר בלבד.

התושבים המקוריים של המחנה, כמו רוב הפליטים הפלסטינים האחרים שיושבים ברצועת עזה, הגיעו מכפרים ועיירות בכל קצוות ארץ ישראל המנדטורית. בנוסף לכך רוב תושבי המחנה עבדו כפועלים בישראל לפני תחילת האינתיפאדה השנייה.

## היסטוריה
המחנה נבנה לאחר מלחמת העצמאות.

במקור אכלסו את המחנה כ-9,000 פליטים שישבו באוהלים ומבני בוץ. אותם אוהלים הוחלפו בבתים ממלט בשנות ה-60 של המאה ה-20.

בסוף 1998 הרסו רשויות מטעם הרשות הפלסטינית מספר מבנים מהמחנה וזאת על מנת להאריך את דרך החוף הראשית המחברת בין דיר אל-בלח לחופי ים התיכון. כמה מהמשפחות שפונו קיבלו פיצוי כספי זעום על מנת שיוכלו לבנות בתים חדשים מחוץ למחנה. עוד באותה שנה הקימה אונר"א באמצעות מימון כספי מיפן מערכת ביוב למחנה.

בפברואר 2002 נערכה פשיטה ישראלית על המחנה. כ-6 טנקים ישראלים נכנסו לחלקו המזרחי של המקום, ובזמן העימות נהרג שוטר פלסטיני תושב המקום, שאדי מוסטפא אל-חסנת. מלבד אל-חסנת נהרגו כשני שוטרים נוספים, גם הם מאש צה"ל.

לצד אירועים שבהם צה"ל נכנס למחנה היו אירועים שבהם תושבי המחנה היו מעורבים בניסיונות פיגועים בהתנחלויות הישראליות בגוש קטיף הסמוכה למחנה. בנובמבר 2003 תושב המחנה מוחמד סולימאן ח'ליל סרסור חוסל על ידי כוחות הביטחון הישראליים לאחר שניסה לחדור להתנחלות הישראלית נצרים. שנה לאחר מכן, באוקטובר 2004, כשני צעירים מהמחנה, עלי ח'אלד אל-ג'ארו ואיאד פאיז יוסף אבו אל-עטא, חוסלו גם הם על ידי כוחות הביטחון הישראליים לאחר שניסו לתקוף את ההתנחלות כפר דרום.

## קישורים חיצוניים

## הערות שוליים

קטגוריה:נפת דיר אל-בלח
דיר אל-בלח
קטגוריה:יישובים שהוקמו ב-1949
ליליאן, דוכסית הלנד

**ליליאן, דוכסית הלנד** (30 באוגוסט 1915 - 10 במרץ 2013) הייתה דוגמנית ורעייתו של הנסיך השוודי ברטיל, דוכס הלנד.

## ביוגרפיה
ליליאן מאי דייוויס נולדה בסוונסי, הוריה נפרדו בשנות העשרים אך התגרשו ב-1939, היא עסקה בדוגמנות והופיעה במספר מגזיני אופנה וביניהם ווג.

ב-1940 נישאה לשחקן הסקוטי איוואן קרייג, זמן קצר לאחר נישואיהם התגייס קרייג לצבא הבריטי והלך לשרת באפריקה במהלך מלחמת העולם השנייה, בזמן היעדרו מהבית היא עבדה במפעל שייצר מכשירי רדיו עבור הצי המלכותי הבריטי וגם בית חולים. ב-1943 הכירה את הנסיך השוודי ברטיל במסיבת קוקטייל בלונדון ומיד לאחר מכן החל להתנהל ביניהם קשר, וזאת על אף שהייתה נשואה באותו זמן, לאחר שבעלה חזר מן המלחמה הוא הביע בפניה את רצונו להינשא לאישה אחרת והם התגרשו.

אחיו הגדול של ברטיל הנסיך גוסטב אדולף, דוכס וסטרבוטן היה השני בסדר הירושה לכתר השוודי אך ב-1947 הוא נהרג בתאונת מטוס, בנו של גוסטאב אדולף, קארל אדולף היה אז תינוק בן פחות משנה, בעקבות זאת היה נראה כי ברטיל משמש כיורש העצר ועומד לרשת את המלוכה, בעקבות זאץ העדיף ברטיל העדיף להינשא לליליאן, על מנת שלא יוצא מסדר הירושה בעקבות נישואים לפשוטת עם שלא מגיעה מרקע מלכותי. אך הם חיו יחדיו וב-1946 הנסיך קנה בית בפרובאנס-אלפ-קוט ד'אזור שבצרפת וזה שימש כביתם האישי.

לבסוף ברטיל לא הגיע לכס המלוכה וב-1976 אחיינו קרל גוסטב הוכתר כמלך, ואף הוא כמלך נישא לפשוטת עם, דבר שהוביל נישואים של ברטיל וליליאן בטקס שנערך בארמון דרוטנינגהולם.

לאחר מותו של ברטיל היא המשיכה לייצג את משפחת המלוכה באירועים רשמיים, ב-2000 היא פרסמה את הביוגרפיה של אודות חייה עם הנסיך.

היא זכתה למספר אותות עיטור מטעם שוודיה וכן גם ממספר מדינות שונות.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:דוגמניות ולשיות
קטגוריה:דוגמנים בני מלוכה ואצולה
קטגוריה:בית ברנדוט
קטגוריה:מהגרים לשוודיה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר ההצטיינות של הרפובליקה של איטליה
קטגוריה:מעוטרי מסדר הוורד הלבן של פינלנד
קטגוריה:אבירי מסדר הפיל
קטגוריה:בריטיות שנולדו ב-1915
קטגוריה:בריטים שנולדו ב-1915
קטגוריה:בריטיות שנפטרו ב-2013
קטגוריה:בריטים שנפטרו ב-2013
אגם סנוסה

**אגם סנוסה** הוא האגם השישי בגודלו בנורווגיה . האגם ממוקם בנפות סטיינקייר וסנאסה שבמחוז טרנדלג. כביש, שחוצה את שוודיה ונורווגיה עובר לאורך חופו הצפוני של האגם וקו נורדלנד, החוצה את המחוזות טרנדלג ונורדלנד עובר לאורך חופו הדרומי של האגם.

אורכו הממוצע של האגם הוא כ-40 קילומטרים אורך ורוחבו הממוצע הוא כ-3 קילומטרים. גובה פני האגם הם 24 מטרים מעל פני הים, והוא מגיעה לעומק מקסימלי של 186 מטרים. האגם נוצר על ידי שחיקה של קרחונים. במפה נראה שהאגם הוא הרחבה של פיורד טרונדהיים. האגם נשפך אל נהר בייאלווה, הנשפך אל פיורד טרונדהיים.

## קישורים חיצוניים

## הערות שוליים

סנוסה
איציק אידלס

הרב **יצחק (איציק) משה אידלס** (ה'תשי"א – י"ט באב ה'תש"ף, 9 באוגוסט 2020) היה רב דתי לאומי וראש ישיבת הר שלום באשתמוע. מתלמידי הרב צבי יהודה הכהן קוק.

## ביוגרפיה
נולד בכפר סבא. 

למד במחזור הראשון של ישיבת ירושלים לצעירים, ולאחר מכן בישיבת מרכז הרב אצל הרב צבי יהודה הכהן קוק, 

לאחר נישואיו התגורר בקריית ארבע והיה ממקימי ישיבת ניר.

בשנת ה'תש"ם, לקראת פינוי חבל ימית, עבר עם משפחתו ליישוב עצמונה. לאחר פינוי חבל ימית, עבר עם היישוב להקים את היישוב בני עצמון בגוש קטיף. בתקופת מגוריו בבני עצמון, שימש כר"מ במכינת עוצם ובישיבת אפיקי דעת. בהמשך עבר עם משפחתו (ומשפחות נוספות) ליישוב מורג, על מנת לחזק את היישוב שסבל ממציאות ביטחונית קשה.

לאחר פינוי היישוב מורג במסגרת תוכנית ההתנתקות, הוביל קבוצת משפחות ממורג במעבר ליישוב טנא עומרים שסבל מקשיי פיתוח, ושימש שם כרב קהילה. בתקופה זו היה ר"מ ובהמשך ראש ישיבה בישיבת הר שלום שעברה מחומש למצפה אשתמוע.

בשנת ה'תש"ף חלה בסרטן, בי"ט באב נפטר ונקבר בהר הזיתים.

## משפחתו
אידלס היה נשוי ללאה (אחותם של דן ועלי מרצבך), ולהם 10 ילדים.

## קישורים חיצוניים
* גוונים | הרב יצחק אידלס | ערוץ מאיר החדש
* 
* הרב איציק אידלס - הספד על הרב דן מרצבך
* כל הכתבות על הרב איציק אידלס, באתר ערוץ 7

## הערות שוליים

קטגוריה:רבני הציונות הדתית בישראל
קטגוריה:יהודים הקבורים בהר הזיתים: חלקת הפרושים
קטגוריה:בוגרי ישיבת ירושלים לצעירים
קטגוריה:בוגרי ישיבת מרכז הרב
קטגוריה:גוש קטיף: רבנים
קטגוריה:ראשי ישיבות הסדר
קטגוריה:מתנחלים
קטגוריה:תלמידי הרצי"ה קוק
קטגוריה:משפחת מרצבך
קטגוריה:חבל ימית: אישים
קטגוריה:בני עצמון: אישים
קטגוריה:הר חברון: רבנים
קטגוריה:ישראלים שנפטרו מסרטן
קטגוריה:ישראלים שנפטרו ב-2020
אגם פירס

**אגם פירס** (בנורווגית: **Fyresvatn**) הוא האגם החמישי בעומקו בנורווגיה, עומקו הוא 377 מטרים.

הוא ממוקם בנפת פירסדל, שבמחוז וסטפול וטלמרק בנורווגיה.

## קישורים חיצוניים

* אגם פירס באתר mapcarta

## הערות שוליים

פירס
מחנה הפליטים ח'אן יונס

**מחנה הפליטים ח'אן יונס** (בערבית: **مخيم خان يونس**) הוא מחנה פליטים פלסטיני הנמצא מערבית לעיר ח'אן יונס וכ-2 קילומטרים מזרחית לחופי הים התיכון הדרומיים של רצועת עזה.

קיימת מחלוקת לגבי מספר הפליטים המתגוררים במחנה, אונר"א טוענת כי ב-2010 היו במחנה כ-72,000 פליטים פלסטיניים אך הלשכה הפלסטינית המרכזית לסטטיסטיקה טוענת כי כ-3 שנים לפני כן היא רשמה אוכולסייה של כ-37,705 פליטים בלבד. נכון ל-2017, אוכלוסייתם מונה כ-41,182 פליטים. 

## היסטוריה
מסיומה של מלחמת העצמאות הייתה העיר ח'אן יונס תחת שליטה מצרית עד שנת 1956. בזמן הכיבוש המצרי ברצועת עזה הקימו הרשויות המצריות מחנה פליטים ממערב ליישוב והושיבו את רוב הפליטים שם.

בנובמבר 1956 נכבש המחנה ויחד איתו גם העיר ח'אן יונס עצמה על ידי צה"ל כחלק ממלחמת סיני. במהלך הקרבות באזור התרחשו אירועי ח'אן יונס בו לפי דו"ח של אונר"א נהרגו כ-275 פלסטינים, מהם כ-140 פליטים מהמחנה.

בתחילת שנות ה-2000 החלה סוכנות הסיוע הפלסטיני, אונר"א לשקם את המחנה לאחר שניזוק מספר פעמים מתקיפות ישראליות כחלק מהסכסוך הישראלי-פלסטיני. עם זאת במהרה פורסם בתקשורת כי העבודות להקמת המחנה הופסקו לאור הסגר שהטילה ישראל על רצועת עזה, לאחר שארגון החמאס השתלט על השטח עם ניצחונו בעימות עם פת"ח שהתרחש ברצועה.

## קישורים חיצוניים

## הערות שוליים

קטגוריה:נפת ח'אן יונס
ח'אן יונס
מפרץ באיה בלנקה

**מפרץ באיה בלנקה** (בספרדית: **Bahía Blanca**) הוא מפרץ בפרובינציית בואנוס איירס שבארגנטינה, בין אזור הפמפס ולבין אזור פטגוניה. פירוש השם "באיה בלנקה" בספרדית הוא "מפרץ לבן", ושמו ניתן לו בגלל המלח המכסה את הקרקע שמסביב לחופי המפרץ. לחופי המפרץ שוכנת עיר בעלת שם זהה, באיה בלנקה.

המפרץ שוכן בים ארגנטינה, בסמוך לאוקיינוס האטלנטי, ולתוכו נשפכים נחל נפוסטה  ונהר סאוסה צ'יקו . מלבד באיה בלנקה, שוכנות לחופי המפרץ גם הערים פונטה אלטה , חנרל דניאל סרי  ואינחניירו וייט .

השם "באיה בלנקה" ניתן למקום על ידי פרדיננד מגלן, שביקר במקום בשנת 1520 במהלך מסע בשליחותו של קרל החמישי, קיסר האימפריה הרומית הקדושה (שהיה גם מלך ספרד בשם קרלוס הראשון). במקום גם שוכן בסיס של הצי הארגנטינאי בשם פוארטו בלגראנו.

## ראו גם

*באיה בלנקה

באיה בלנקה
פטמה בואושח'

**פטמה בואושח**' (בערבית: **فاطمة بوساحة**; 22 בינואר 1942 – 27 באוקטובר 2015) הייתה זמרת ונגנית מזוד  תוניסאית.

## ביוגרפיה
ממוזער| קברה של פטמה בואושח' בבית העלמין בג'לז
פטמה בואושח' ביצעה מספר שירים כמו "Ya ami echiffour" (היי דודי הנהג) ו-Ya" karhebt Kamel" (היי המכונית של קאמל). היא נודעה בזכות השיר "Achchibani wassa (Laisse passer le Vieuxard)" אשר יצא לאור בשנת 1999. השיר האחרון שלה, "Trabek ghali ya Touness", (אבקך יקר, תוניס) הוא משנת 2012. בשלב מסוים נאסר לשדר להופיע בטלוויזיה התוניסאית כמו גם אמני מזוד אחרים.  בואושח' נפטרה ביום שלישי ב-27 באוקטובר 2015 בביתה. 

בסוף חייה, חולה בסרטן, היא מצאה עצמה לבדה מול מאבקה, והובילה את משרד התרבות לקחת על עצמו את הטיפול במסגרת תוכנית הסיוע שלה לאמנים.

## קישורים חיצוניים

## הערות שוליים

קטגוריה:ילידי 1942
קטגוריה:נפטרים ב-2015
ראפולט

**ראפולט** (בהונגרית: **Rápolt**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בקוצ'ורד מספר התושבים נמצא בירידה. כך, בשנת 1990 היה מספר התושבים 182 ובשנת 2020 רק 137 תושבים.

## יהודי ראפולט
בראפולט חיו יהודים בתקופות זמן שונות ובקצה בית העלמין הציבורי ניתן למצוא שתי מצבות של יהודי המקום. יהודים מהכפר נרצחו בשואה.

## קישורים חיצוניים

## הערות שוליים

קטגוריה:הונגריה: כפרים
What If (שיר של ג'ייסון דירולו)

"**What If**" (בעברית: "**מה אם**") הוא סינגל שהוקלט על ידי הזמר האמריקאי, ג'ייסון דירולו, מתוך אלבום הבכורה שלו, *[[Jason Derulo (אלבום)|Jason Derulo]]*. השיר יצא לאור ב-26 ביולי 2010 על ידי חברות התקליטים בלוגה הייטסט, אסילום וורנר. השיר נכתב על ידי דירולו וג'יי. אר. רותם והופק על ידי רותם גם כן. הסינגל הגיע למקום ה-12 במצעד הסינגלים הבריטי.

## וידאו קליפ
הקליפ יצא לאור ב-12 ביולי 2010, בשידור חי בתוכנית הטלוויזיה, "The Official UK Top 40". הקליפ בוים על ידי איתן לדר. בקליפ, ניתן לראות את דירולו ובת זוגו, השחקנית לאורה אלכסנדרה גראו, עוברים לגור יחד. דירולו מתכנן להציע נישואין לחברתו באותו לילה. מאוחר יותר באותו הערב, חברתו של דירולו עוזבת לביולי לילי. במהלך הנסיעה, גראו התנגשה במכונית שמלפנים. דירולו, שהיה אז בביתו, שמע את ההתנגשות ורץ להציל את חברתו שלכודה במכונית. כאשר דירולו מגיע אל זירת התאונה, הסרטון קופא והזמן חוזר לאחור. הפעם, דירולו רואה את הפעם הראשונה בה השניים נפגשו. על מנת להציל את חייה של גראו בהווה, דירולו חולף על פניה של גראו ולא ניגש לדבר איתה. לאחר מכן, הקליפ חוזר להווה, וגראו ניצלת.

## מיקומי שיא

## קישורים חיצוניים

## הערות שוליים

קטגוריה:שירי ג'ייסון דירולו
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת וורנר רקורדס
התוכנית התוניסאית התשיעית

ממוזער|317x317 פיקסלים|יחסי מסחר החוץ של תוניסיה בשנת 2006 (כתוצאה מהמדיניות)
**התוכנית התוניסאית התשיעית** הייתה מדיניות כלכלית שהופעלה על ידי ממשלת תוניסיה בין השנים 1996–2001 ומטרתה הייתה להגביל את יחסי סחר החוץ עם מדינות ערב והרחבת יחסים אלו עם מעצמות אירופאיות.

לשם יישום המדיניות נשיא תוניסיה, זין אל-עאבדין בן עלי, הקים את המשרד לשיתוף פעולה והשקעות בינלאומי ביוני 1992, ומינה את מוחמד גנוצ'י לשר בתפקיד זה. הממשלה החלה במשא ומתן עם בלגיה על מנת להגיע להסכם סחר חופשי בין המדינות, דבר שהושג רק שלוש שנים מאוחר יותר בשנת 1995. כחלק מהמדיניות החדשה, תוניסיה החלה להשתמש בשדה הגז הטבעי מיסקר שבין חופיה שלה לבין חופיה של איטליה, תוך הסכם שיתוף פעולה בין תוניסיה לאיטליה, צרפת ובריטניה. בשנת 1996, עם תאריך יישום התוכנית, 73% מסחר החוץ התוניסאי עבר להתקיים עם מדינות אירופה ורק 27% נותר בינה לבין מדינות צפון אפריקה. התוכנית הייתה למעשה חלק ממספר תוכניות שנועדו לקרב את תוניסיה אל המערב בזמן שלטונו של בן עלי.

התוצאות של המהלך היו חיוביות בראי הטווח הקצר: בשנת 1999, שלוש שנים לאחר החלת המדיניות על המשק, ירדה האינפלציה ב-2.7%. גם אחוז האבטלה הלך והתגמד: בשנת 1987, כאשר בן עלי תפס את השלטון בהפיכה צבאית, שיעור האבטלה עמד על 12%. עם זאת, מרגע החלת התוכנית הוא צנח ובשנת 2001 התקצץ במחצית. למהלך היו גם השפעות חברתיות. יותר הורים נהנו מרווחה גבוהה ועל כן אחוזי ההרשמה לבתי הספר צמחה ב-9%, מ-90% בשנת 1988 ל-99% מהאוכלוסייה בשנת 2001. גם תוחלת החיים גדלה משישים ושבע שנים בשנת 1988 לשבעים ושלוש שנים בשנת 2000. עם זאת, המהלך לא הוביל את תוניסיה לצאת מהחור החיצוני שפקד אותה. בשנת 1999 הייתה תוניסיה חייבת 11 מיליארד דולר לבנק המרכזי האירופי, זאת על אף שהוציאה בין 45% ל -50% מהתמ"ג ו-20% מרווחי הייצוא על תשלום חובות בלבד.

לבסוף הוחלט להפסיק עם מדיניות זו עקב לחצים ציבוריים על גדילת החוב וחידוש יחסים עם מדינות המזרח התיכון וצפון אפריקה.

## ראו גם
* כלכלת תוניסיה

## הערות שוליים

קטגוריה:תוניסיה: כלכלה
פראגן

**פראגן** (בנורווגית: **Feragen**) הוא אגם בנפה ררוס שבמחוז טרנדלג בנורווגיה.

שטחו של האגם הוא 15.78 קילומטרים, והוא ממוקם במרחק של כ-25 קילומטרים ממזרח לנפה ררוס. האגם נשפך אל האגם הושן ונהר האלאווה. ישנה תעלה המחברת בין פראגן לפמונדן.

הכפר פראגן הוא כפר קטן מאוד הממוקם בקצה הצפוני של האגם, כ-11 קילומטרים דרומית לבירקן.

## הערות שוליים

קטגוריה:טרנדלג: ימות ואגמים
הושן

**הושן** (בנורווגית: **Håsjøen**) הוא אגם בנפה ררוס שבמחוז טרנדלג בנורווגיה. האגם ממוקם בין האגמים פראגן ו- Rambergssjøen לאורך נהר האלאווה.

שטחו של האגם הוא 2.61 קילומטרים רבועים והוא ממוקם במרחק של כ-20 קילומטר דרום-מזרחית לררוס. 

## הערות שוליים

קטגוריה:טרנדלג: ימות ואגמים
ריאסטן

**ריאסטן** (בנורווגית: **Riasten**) הוא אגם בנפה הולטילן שבמחוז טרנדלג בנורווגיה.

שטחו של האגם הוא 5.14 קמ"ר והוא ממוקם סמוך לגבול המוניציפלי של הנפות טיידל וררוס, לאורך 25 קילומטרים ממזרח לכפר רנביאגדה. האגם שוכן כ-15 קילומטרים ממערב לגבול עם שוודיה.

## הערות שוליים

קטגוריה:טרנדלג: ימות ואגמים
הפארק הלאומי שעאנבי

**הפארק הלאומי שעאנבי** (בערבית: **الحديقة الوطنية بالشعانبي**; קרוי גם לפעמים **הפארק הלאומי הר שעאנבי** או **הפארק הלאומי ג'בל שעאנבי**) הוא פארק לאומי במחוז קסרין בתוניסיה. הוא מגן על החי והצומח שמסביב להר שעאנבי, פסגת ההר הגבוהה ביותר (1,544 מטרים מעל פני הים) בתוניסיה.

הפארק הוא חלק ממקשת היער מונט דה טבסה המשתרעת על האזור מקסרין לגבול אלג'יריה. בפארקים אין נהרות או נחלים, אבל הוא אחד המקלטים האחרונים המגנים מפני הכחדת צבי הקיווייה וביתם של עבדקן הרעמה. הפארק הוא גם אתר של צמחים בולטים (אלון גלעין, אורן ירושלים, וסטיפה טנקסימה) ועופות (בין היתר צלוב-מקור, רחם, עיט ניצי ובז נודד).

בשנת 1977 הוגדר הפארק וסביבתו כשמורת ביוספרה של אונסק"ו. האתר הוכרז כפארק לאומי בשנת 1980.

## קישורים חיצוניים

## הערות שוליים

קטגוריה:תוניסיה: גאוגרפיה
קטגוריה:תוניסיה: שמורות ביוספריות
קטגוריה:תוניסיה: פארקים לאומיים
אגם ריאן

**ריאן** (בנורווגית: **Rien**) הוא אגם בנפה ררוס שבמחוז טרנדלג בנורווגיה.

שטחו של האגם הוא 14.87 קמ"ר והוא ממוקם בסמוך לנהר גלומה, כ-10 קילומטרים ממזרח לגבול עם שוודיה. מימיו של האגם זורמים דרך נהר גלומה ופונים מעט דרומה, אל האגם אהושונד.

הכפר בריקן נמצא 6 קילומטרים מדרום לאגם והנפה ררוס שוכנת כ-40 קילומטרים מדרום-מערב.

## הערות שוליים

ריאן
אהושונד

**אהושונד** (בנורווגית: **Aursund**) הוא אגם בנפה ררוס במחוז טרנדלג שבנורווגיה. הכפר בריקן שוכן לאורך חופו המזרחי והכפר גלאמוס שוכן לאורך חופו המערבי.

יש מספרא גמים הזורמים לאגם, ביניהם ריאן, ריאסטן ובולגן.

הזרימה מוסדרת על ידי אנרגיה מימית דרכה עוברים מים לנהר גלומה.

אורכו של האגם הוא כ-22 קילומטרים ורוחבו כ-5 קילומטרים. עומקו המקסימלי של האגם הוא 52 מטרים.

מקור מימיו של האגם נמצא ליד אורסונדן סמוך לתחילת עמק גלומדל. תושבי המקום טוענים כי מקור מימיו של נהר גלומה הוא מוסטונינה, אגם זעיר המרוחק כ-30 קילומטרים צפונית לאורסונדן.

## קישורים חיצוניים

## הערות שוליים

קטגוריה:טרנדלג: ימות ואגמים
דורו תוניסאי

**הדורו התוניסאי** הוא כינוי של מטבע כסף קטן, אשר מהווה חלק מהכסף התוניסאי. ערך המטבע הוא חמש מילימיות או 0.005 של דינר תוניסאי, והוא המטבע הקטן ביותר המוטבע כיום (מטבעות קטנים יותר של 1 ו-2 מילימיות אינם מונפקים עוד). מטבעות אלו צבועים בצבע כסף, ובצידן האחורי מופיעה חריטה של עץ.
## הערות שוליים

קטגוריה:תוניסיה: כלכלה
קטגוריה:מטבעות אפריקה
אגם רוגן

**אגם רוֹגֶּן** (בנורווגית ובשוודית: **Rogen**, בסאמי דרומית: **Rovje**) הוא אגם הממוקם בגבול של שוודיה ונורווגיה.
## גאוגרפיה
האגם ממוקם ליד קומין הריידלן בימטלנד, מחוז בשוודיה, וחלק קטן ממנו חוצה את הגבול הנורווגי בררוס (במחוז טרנדלג) ואנגרדל (במחוז ינלנה).

שטחו של האגם הוא 35.12 קמ"ר.

בצד השוודי של הגבול, נמצאת סביב האגם שמורת טבע רוגן.

האגמים נדרה רוסט ופמונד שוכנים ממערב לאגם.

## קישורים חיצוניים

קטגוריה:קצרמר גאוגרפיה של נורווגיה
קטגוריה:שוודיה: ימות ואגמים
רוגן
רוגן
אגם בנדק

**אגם בנדק** (בנורווגית: **Bandak**) הוא אגם בנפות קוויטסד וטוקה במחוז וסטפול וטלמרק שבנורווגיה. נהר טוקה זורם לאגם, והאגם נשפך אל נהר סטראומני. עומקו הממוצע של האגם הוא 121 מטר וגובה פני האגם הוא 50 מטר מתחת לפני הים.

תחנת הכוח ההידרואלקטרית של טוקה מנצלת את עומד הידראולי מאגם וינג'ה לאגם בנדק של כ-394 מטר לייצור חשמל. זוהי אחת מתחנות הכוח הגדולות בצפון אירופה עם ייצור של כ-440,000 קילוואט.

## קישורים חיצוניים

* סקירה כללית של עיריית טוקה בה נמצא בנדק חלקית.

## הערות שוליים

בנדק
הילד (סרט, 2005)

**הילד** (בצרפתית: **L'Enfant**) הוא סרט בלגי משנת 2005 של האחים דארדן, בכיכובם של ז'רמי רנייה ודבורה פרנסואה. 

הסרט זכה לשבחי המבקרים ובפרסים רבים, בהם בפרס דקל הזהב בפסטיבל קאן 2005. בשנת 2017 נבחר הסרט על ידי הניו יורק טיימס כ"סרט הטוב ביותר של המאה ה-21 עד כה".

## תקציר
ברונו, 20, וסוניה, 18, הם זוג צעיר, השורד בקושי מקצבת הרווחה של סוניה ומפשעים הקטנים של ברונו. כדי להרוויח כסף מהיר, בזמן שסוניה נעדרת, ברונו מוכר את תינוקם לאימוץ בשוק השחור.

## שחקנים

* ז'רמי רנייה בתפקיד ברונו
* דבורה פרנסואה בתפקיד סוניה
* ז'רמי סגרד בתפקיד סטיב
* פבריציו רונגיונה
* אוליבייה גורמה

## קישורים חיצוניים
* 

;ביקורות
*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטים בצרפתית
קטגוריה:זוכי פרס דקל הזהב
קטגוריה:סרטים בלגיים
קטגוריה:סרטי 2005
רוזטה (סרט)

**רוזטה** (בצרפתית: **Rosetta**) הוא סרט בלגי-צרפתי משנת 1999 שנכתב ובוים על ידי האחים דארדן. הסרט מגולל את סיפורה הסיזיפי והמדכא של נערה בשם רוזטה (אמילי דקן) שחלומה הגדול הוא להשיג עבודה. היא מתגוררת בפארק קרוואנים עם אמה האלכוהוליסטית. בניסיון לשרוד ולהימלט ממצבה, היא עושה ניסיונות רבים להשיג עבודה, שיאפשרו לה להתרחק מהקראוון ומאמה הלא מתפקדת ולקיים חיים יציבים.

בניגוד לדעה הרווחת, הסרט לא היווה השראה לחקיקת החוק הבלגי שכונה בעקבותיו "חוק רוזטה", האוסר על מעסיקים לשלם לעובדי בני נוער פחות משכר המינימום ורפורמות אחרות של נוער עובד. בראיון להגרדיאן עם האחים הסביר ז'אן פייר דארדן את התפיסה המוטעית; "לא, החוק הזה כבר היה קיים [...] האמת תמיד פחות מעניינת מהסיפור."

הסרט זכה בפרסים רבים, כולל פרס דקל הזהב ופרס השחקנית הטובה ביותר בפסטיבל קאן שהתקיים בשנת 1999, ולשבחי הביקורת.

## שחקנים
* אמילי דקן – רוזטה
* פבריציו רונגיונה – ריקט
* אן ירנו – אמה של רוזה
* אוליבייה גורמה – הבוס
* ברנרד מארבאיקס – מנהל אזור הקמפינג
* תומאס גולאס – חבר של האם

## קישורים חיצוניים

* רוזטה, באוסף קריטון
* רוזטה , באמנויות ואמונה 100 רשימת הסרטים המשמעותיים מבחינה רוחנית
;ביקורות
* רוזטה: כלכלה רדיקלית. חיבור מאת קנט ג'ונס באוסף קריטון 
*

## הערות שוליים

קטגוריה:זוכי פרס דקל הזהב
קטגוריה:סרטים בצרפתית
קטגוריה:סרטים בלגיים
קטגוריה:סרטים צרפתיים
קטגוריה:סרטי 1999
הערפל (סדרת טלוויזיה)

**הערפל** (באנגלית: **The Mist**) היא סדרת טלוויזיה מסוגת המדע בדיוני-אימה אמריקאית, שנוצרה על ידי כריסטיאן טורפ. היא מבוססת על נובלת האימה בעלת אותו השם, מאת הסופר סטיבן קינג, משנת 1980. הסדרה כוללת בתוכה עונה אחת, בת 10 פרקים ששודרו בין התאריכים 22 ביוני עד 24 באוגוסט 2017. ב-27 בספטמבר 2017, ספייק ביטלה את המשך הסדרה.

בנוסף לכך, הסדרה קשורה לסרט "הערפל" משנת 2007, המבוסס על אותה הנובלה של קינג.

## עלילה
ערפל בלתי מוסבר אופף במתינות את העיירה ברידג'וויל שבמיין, ומוביל לכך שתושביה אינם מסוגלים לראות דבר. תושבי העיירה לומדים עד מהרה שהמצב רעוע עוד יותר, מכיוון שתופעות בלתי מוסברות ועל-טבעיות בערפל תוקפות והורגות את רוב מי שנכנס אליו. בעקבות הערפל, כמה קבוצות של אנשים מתבצרים במרכז קניות, בכנסייה ובבית חולים.

בסופו של דבר, התושבים מתחילים לראות חזיונות בלתי מוסברים מהעבר שלהם בתוך הערפל, והתגובה שלהם לכך חורצת את גורלם; אם יגיבו בפחד ימותו במקום.

## ליהוק
### דמויות ראשיות
* מורגן ספקטור – קווין קופלנד
* ליסה סאת'רלנד – איב קופלנד
* גאס בירני – אלכס קופלנד
* דניקה קורצ'יק – מיה למברט
* אוקזי מורו – בריאן האנט
* לוק קוסגרוב – ג'יי הייזל
* דארן פטי – קונור הייזל
* ראסל פוזנר – אדריאן גארף
* פרנסס קונרוי – נטלי רייבן

### דמויות משניות
* דן באטלר – גרגורי רומנוב
* סטיבן יפי – מיכאיל דמידוף
* דילן אוטורס – לינק
* דארסי לינדזון – טרבור
* לורי האנלי – אורסולה
* אייזיאה ויטלוק ג'וניור – גאס בראדלי
* רומיין וייט – קייל
* איירין בדארד – קימי לוסרו
* נבל אל קאפיף – ראג' אל-פאיד
* גרג הובנסיאן – וס פוסטר
* מישקה טיבו – קלינט ספלינג
*שומארי דאונר – אליוט קרילו
*זנה דייוויס-ג'ונס – ג'יזל רודריגס
*אריק נאדסן – ויק
*ג'ונתן מלן – טד
*הולי דוואו – זואי
*אנדראה לי נורווד – סוזן פרקר
*אלכסנדרה אורדוליס – שלי דוויט
*לולה פלנרי– לילה דוויט
*מרי בייקון – גברת קרמודי
*ג'ון דוקס – אריק קרמודי
*כריסטופר גריי – טיילר דנטון
*פיליפ אטינגר – נאש
*דוויין מרפי – בריאן האנט
*ניל האף – ד"ר ביילי
*פיטר מורניק – מייק קופלנד
*מרילויס בורק – אנה למברט
*שיין דאלי – דאנקן גארף
*ניקי ברנט – סנדי גארף
*קווין או'גרדי – השוטר פונדיק
*דרק מקגראת' – בנדיקט רייבן
*טיגל פ. בוגרי – קליי גרייסון

## פרקים

## קישורים חיצוניים
* 

## הערות שוליים

קטגוריה:סדרות אימה אמריקאיות
קטגוריה:סדרות דרמה אמריקאיות
קטגוריה:סדרות דרמה המשכיות
קטגוריה:סדרות מדע בדיוני אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2017
הפארק הלאומי בו-הדמה

**הפארק הלאומי בו-הדמה** (בערבית: **الحديقة الوطنية جبل بوهدمة**) הוא פארק הממוקם במחוז גפסה ובמחוז סידי בוזיד בתוניסיה. הפארק הוקם ב-18 בדצמבר 1980, והוגדר על ידי אונסק"ו כאתר מורשת עולמית מאז 28 במאי 2008.

הפארק הלאומי חשוב בעיקר בשל החי והצומח שלו. מינים שנמצאים בסכנת הכחדה שמצאו במקום מקלט הם אנטילופת אדקס (Addax nasomaculatus), יען דרום אפריקנית וצבי יחמורי.

בו-הדמה נחשב לאתר ארכאולוגי חשוב בשל שרידים של יישובים רומיים עתיקים שהיו במקום, כגון שרידי כפרים רומאיים, הגשר הרומי של ואדי בוטיסטה, הבריכות הרומיות העתיקות, ושאר האמה הרומית.

## קישורים חיצוניים

## הערות שוליים

קטגוריה:תוניסיה: שמורות ביוספריות
קטגוריה:תוניסיה: פארקים לאומיים
פיקוד מערכות החלל

**פיקוד מערכות החלל** (באנגלית: **Space Systems Command**, בראשי תיבות: **SSC**) הוא פיקוד עתידי של כוח החלל של ארצות הברית, שנועד להיות אחראי לפיתוח, רכישה והפעלת יכולות החלל הצבאיות, כמו גם על השיגור ותחזוקה של מערכות חלל. פיקוד מערכות החלל נועד גם להפעיל פיקוח על כלל פעילויות המדע והטכנולוגיה של כוח החלל.

## היסטוריה
הפיקוד הוכרז כחלק מהמבנה של כוח החלל האמריקני ב-30 ביוני 2020, פיקוד מערכות החלל נועד לרכז את המחקר הצבאי, פיתוח, רכישות והשקת פעילויות בפקודה אחת. הפיקוד מיועד להביא תחתיו גם פעילויות של רכש ציוד חלל בצבא ובצי.

הרעיון זכה לשבחים רבים על ידי קציני חלל צבאיים בדימוס, כמו גם אנשי תעשיית החלל האמריקאית.

לוטננט גנרל ג'ון תומפסון, מפקד מרכז מערכות החלל והטילים, מתוכנן להתמנות למפקד הפיקוד.

## מבנה עתידי
פיקוד מערכות החלל נועד לאחד את כל האלמנטים של מחקר, פיתוח ורכישה בחלל, כאשר מרכז מערכות החלל והטילים הוא הליבה.

ארגונים המיועדים לפעול תחתיו:
* מרכז מערכות חלל וטילים
* משרד תקשורת לוויין מסחרי, (בסיס: וושינגטון די. סי.)
* מנהלת מעבדת מחר של כלי רכב בחלל, בחיל האוויר
* הסוכנות לפיתוח חלל
* משרד יכולות מהירות בחלל
* כנף החלל ה-30
* כנף החלל ה-45

דיונים מתנהלים על העברת אלמנטים לרכישת חלל בצבא ובצי, כולל רכיבי רכישת החלל של פיקוד החלל והגנה מפני טילים ומשרד התקשורת הלווינית של חיל הים לידי SSC. עם זאת, "[זה] נותר לטווח ארוך... מכיוון שאף אחד מהשירותים לא סימן שהוא מוכן למסור נכסים כלשהם."

## ראו גם
* כוח החלל של ארצות הברית (USSF)
* פיקוד מבצעי החלל (SpOC)
* פיקוד הכשרה ומוכנות לחלל (STARCOM)

## קישורים חיצוניים

* 

## הערות שוליים

קטגוריה:הכוחות המזוינים של ארצות הברית
קטגוריה:גופי לוחמת חלל
קטגוריה:תוכנית החלל האמריקאית
אגם סלבו

ימין|ממוזער|200x200 פיקסלים| Selbusjøen (אגם סלבו)
**אגם סלבו** (בנורווגית: **Selbusjø** או **Selbusjøen)** הוא האגם ה-17 בגודלו בנורווגיה.

הוא ממוקם במחוז טרנדלג, בעיקר בנפת סלבו, אולם הקצה המערבי שלו נמצא בנפה הסמוכה טרונדהיים.

אורכו של האגם הוא 58.26 קמ"ר, והוא האגם הגדול ביותר בחלקו הדרומי של מחוז טרנדלג. הוא מהווה מקור המיים לנהר נידלבה.

עומקו המקסימלי של האגם הוא 206 מטרים מתחת פני הים.

הכפרים סלבאסטרנד, פוסאן, טומרה, טרואה, אינבייגדה, מבונדן ויקוורווט, וסג'ובדה נמצאים סביב האגם.

## קישורים חיצוניים

## הערות שוליים

סלבו
פיקוד מבצעי החלל

**פיקוד מבצעי החלל** (באנגלית: **Space Operations Command** ,**SpOC**) הוא פיקוד של כוח החלל של ארצות הברית, שבסיסו נמצא בבסיס חיל האוויר פיטרסון בקולורדו והוא אחראי על הארגון, ההדרכה, ההצטיידות, הפיקוד והשליטה והעסקת כוחות חלל לתמיכה בתוכניות מבצעיות ומשימות על פי הוראות מפקד כוח החלל. הפיקוד אחראי גם על אגפי השיגור של כוח החלל, כנף החלל ה-30 וכנף החלל ה-45 עד להפעלת פיקוד מערכות החלל.

פיקוד מבצעי החלל הוקם ב-21 באוקטובר 2020 על בסיס יחידות חיל האוויר ה-14 של ארצות הברית, מפקד החיל לוטננט גנרל סטיבן ווייטינג נהיה למפקדו הראשון של פיקוד מבצעי החלל.

## מבנה

## היסטוריה
שמאל|ממוזער|טקס הקמת SpOC.
כאשר הוקם כוח החלל ב-20 בדצמבר 2019, מטה פיקוד החלל של חיל האוויר (AFSPC) בבסיס חיל האוויר פיטרסון בקולורדו הוגדר מחדש כמפקדת חיל החלל של ארצות הברית. לאחר מכן, חיל האוויר ה-14 בבסיס חיל האוויר ונדנברג, קליפורניה, עוצב מחדש באופן זמני במסגרת חיל האוויר האמריקני כמפקדת מבצעי החלל (SpOC), שינוי ארגוני ראשוני שלא היה כחלק מהתכנון הארגוני. אנשי כוח החלל כתבו בדו"ח הקונגרס כי יפתחו ארגונים חדשים ויחידות מבצעיות בשטח.

כוח החלל חשף ביוני 2020 את תוכניתו להקים, מתוך גורמי הצוות והמבצעים של חיל החלל בבסיס פיטרסון, פיקוד חדש למבצעי חלל כאחד משלושת הפיקודים המתוכננים. האלוף סטיבן נ. ווייטינג, שהיה סגן מפקד המטה, בכוח החלל של ארצות הברית, הועמד לאחר מכן לשמש כמפקדו הראשון.

בטקס בבסיס חיל האוויר פיטרסון ב-21 באוקטובר 2020, מפקד כוח החלל של ארצות הברית הגדיר מחדש את הגוף כפיקוד מבצעי החלל, והפך לפיקוד השדה הראשון של כוח החלל. מפקד כוח החלל האמריקני, סגן אלוף, סטיבן נ. ווייטינג, קיבל את הפיקוד, הדגיש את סדר העדיפויות שלו ושל פיקוד השדה וחשף את סמלו החדש. הפיקוד הקודם של מבצעי החלל, שתוכנן מחדש במסגרת חיל האוויר ה-14, הופעל והפך לפיקוד מבצעי החלל המערבי.

## מפקדים

## ראו גם
* פיקוד כוחות צבא ארצות הברית
* פיקוד כוחות צי ארצות הברית
* פיקוד הקרב של חיל האוויר של ארצות הברית

## קישורים חיצוניים

* 
* גיליון עובדות פיקוד מבצעי החלל

## הערות שוליים

קטגוריה:2020 בארצות הברית
קטגוריה:קולורדו: היסטוריה
קטגוריה:הכוחות המזוינים של ארצות הברית
אוכף קוסטנץ

ממוזער|250x250 פיקסלים|מפת האי סמית'. אוכף קוסטנץ מצוי בשמאל הרביע הראשון מימין, בשורה העליונה של רביעי המפה
**אוכף קוסטנץ** (באנגלית: **Kostenets Saddle**; בבולגרית: **Костенечка седловина**) הוא אוכף ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהו של האוכף 1,520 מטרים מעל פני הים.

האוכף מחבר בין הר פסגה שמצפון לאוכף, לבין השלוחה המזרחית של פסגת דרינוב, שמדרום לאוכף.

האוכף מתנשא מעל קרחון וטרינו שממערב לו.

## היסטוריה
### גילוי ומיפוי הפסגה

האוכף מופה על ידי סוקרים בולגריים בשנת 2009, ובשנת 2010.

### מקור השם

האוכף נקרא על שם העיירה קוסטנץ שבדרום-מערב בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* אוכף קוסטנץ באתר הגאזט האנטארקטי של ממשלת אוסטרליה
* אוכף קוסטנץ באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האוכף, תוך סימון אתרים נוספים באזור באתר copernix
* נתוני זריחת/שקיעת שמש/ירח עדכניים באוכף קוסטנץ
* מזג אוויר נוכחי מעודכן באוכף קוסטנץ
** תחזית מזג אוויר עדכנית ארוכת טווח עבור אוכף קוסטנץ
** נתוני מזג אוויר היסטוריים עבור אוכף קוסטנץ
** סטטיסטיקות מזג אוויר עבור אוכף קוסטנץ

## הערות שוליים

קוסטנץ
קוסטנץ
שמואל אזימוב

הרב **שמואל אזימוב** (היה מכונה **ר' מולע**; א' באלול ה'תש"ה, 1945 – י"ב בחשוון ה'תשע"ה, 2014) היה שליח חב"ד הראשי בפריז, מגדולי המחזירים בתשובה בצרפת וחבר באגודת חסידי חב"ד העולמית.

## קורות חיים
נולד בסמרקנד לרישא ולחיים הלל אזימוב שניהל בהמשך את רשת תלמוד תורה חב"ד בצרפת. בהיותו בן שלוש ברחה משפחתו ועברה לפריז, צרפת, שם גדל בתלמוד תורה שהקים אביו ולמד בישיבת תומכי תמימים בברינוא, ובישיבת תומכי תמימים 770. בהמשך חזר לשמש כשליח בישיבה בברינוא.

בי"ח באדר תשכ"ח נישא לבתיה בת של ר' בן ציון שם טוב, האחרון ביקש מהרבי מלובביץ' שיהיה מסדר קידושין בחתונה, אך הרבי סירב ובמקום זה הוציא מאמר מוגה לכבוד המאורע.

בב' באייר תשכ"ח הגיע בשליחות הרבי מלובביץ' לפריז, לשמש כשליח חב"ד ומנהל סניף צעירי אגודת חב"ד בצרפת.

במשך השנים הקים רשת של מוסדות חינוך והחזיר בתשובה אלפים ליהדות ולחסידות, רבים מהם נהפכו לחסידי חב"ד ואף הפכו לשלוחי חב"ד הפזורים בכל רחבי פריז וסביבותיה.

בין המוסדות שהקים נמנים "חדר ליובאוויטש - פריז", תלמוד תורה ללימודי קודש בלבד ו"בית ליובאוויטש - פריז", בתי חב"ד המרכזי בפריז. שניהם נמצאים ברובע 19 שבפריז ומוסדות 'בית חיה מושקא' שם עמדה אשתו עד לפטירתה בראש מוסדות.

כמו כן הוציא לאור עלון שבועי ביהדות ופרשת שבוע בשם 'לַא סידרה' ("הפרשה") ולקראת החגים המופץ בעשרות אלפי עותקים ברחבי צרפת.

נפטר בי"ב בחשוון תשע"ה, הלווייתו התחילה בצרפת עם אלפי משתפפים והמשיכה בירושלים בהשתתפות מאות מקורבים שלו שהגיעו במיוחד מצרפת ונקבר בהר הזיתים.

אלבום משה לאופר מנגן חב"ד - 3 הוקדשה לזכרו.

## לקריאה נוספת
*עיתון כפר חב"ד מס' 1581 המוקדש כולו לרב אזימאוו
*מרדכי וינשטוק, "המהפכה הצרפתית", מוסף עיתון בקהילה 1304, פסח תשפ"ג

## קישורים חיצוניים
* הרב שמואל אזימוב, באתר col
* רעד כשהצרפתים שרו עם 'רבי מולע', אתר שטורעם, י"ב אדר תשס"ט
* אלי וולף, מה היה סוד הקסם של הרב שמואל אזימוב?, אתר שטורעם, כ"א חשוון תשע"ה
* ר' מולע: האיש שחולל את המהפכה הצרפתית (האמיתית) אתר חבד אורג
* מי היה הרב אזימוב? ● פרופיל מיוחד מתוך מוסף 'החלוצים', אתר col י"ב בחשון תשע"ה
* יובל שנים לצעירי אגודת חב"ד ובית ליובאוויטש ומוסדותיה בפריז והסביבה
* אהרן דב הלפרין, ממשיכים בדרכו, עיתון כפר חב"ד מס' עמ' 1761 50-51
*המהפיכה הצרפתית

## הערות שוליים

קטגוריה:אנשי חינוך יהודים צרפתים
קטגוריה:חרדים צרפתים
קטגוריה:שלוחי חב"ד
קטגוריה:פריז: אישים
קטגוריה:יהודים אוזבקים
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת חב"ד
קטגוריה:צרפתים שנולדו ב-1945
קטגוריה:צרפתים שנפטרו ב-2014
The Sky's the Limit

"**The Sky's the Limit**" (בעברית: "**השמיים הם הגבול**") הוא סינגל שהוקלט על ידי הזמר האמריקאי, ג'ייסון דירולו, מתוך אלבום הבכורה שלו, *[[Jason Derulo (אלבום)|Jason Derulo]]*. השיר יצא לאור ב-15 בנובמבר 2010, על ידי חברות התקליטים בלוגה הייטסט, אסילום, וורנר. השיר נכתב על ידי דירולו, J-Lex, אלכס ג'יימס, Leff-Row וג'יי. אר. רותם והופק על ידי רותם גם כן.

## וידאו קליפ
הקליפ צולם בשלהי ספטמבר 2010. בקליפ ניתן לראות את דירולו רוקד עם בת זוגו בחדר זכוכית. במהלך הקליפ, דירולו מחליף מספר תלבושות שונות, ואילו האישה לבושה בשמלה שחורה לאורך הקליפ. בסוף הקליפ, דירולו מחייך למצלמה והמנגינה של השיר "What If" מתחילה.

## מיקומי שיא

## הערות שוליים

קטגוריה:שירי ג'ייסון דירולו
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:דפים עם תרגומים שלא נסקרו
קטגוריה:סינגלים בהוצאת וורנר רקורדס
פרס גרנד פרי

**פרס גרנד פרי** (בצרפתית: **Grand Prix**; בתרגום חופשי: "פרס גדול") הוא פרס המוענק בפסטיבל הקולנוע בקאן על ידי חבר השופטים של הפסטיבל לסרט עלילתי המשתתף בתחרות. זהו הפרס השני בחשיבותו המוענק בפסטיבל, אחרי דקל הזהב. לפני ייסודו, פרס חבר השופטים המיוחד נחשב לפרס "המקום השני".

## שם
מאז 1995, השם הרשמי של הפרס הוא פשוט הגרנד פרי, אך היו לו שני שמות נוספים מאז הקמתו בשנת 1967: *"Grand Prix Spécial du Jury"* (1967–1988) ו-"Grand Prix du Jury"* (1989–1994).

בנוסף, אין לבלבל בין פרס זה לבין ה-"*Grand Prix du Festival International du Film"'' שהיה שמו הקודם של פרס דקל הזהב, הפרס היוקרתי ביותר בפסטיבל קאן.

## זוכי הפרס

## זכיות מרובות
* 2 ניצחונות – אנדריי טרקובסקי (1972, 1986)
* 2 ניצחונות – ברונו דומונט (1999, 2006)
* 2 ניצחונות – נורי בילגה ג'יילאן (2003, 2011)
* 2 ניצחונות – מתאו גארונה (2008, 2012)

## ראו גם
* פרס דקל הזהב

## קישורים חיצוניים

* האתר הרשמי של פסטיבל קאן

## הערות שוליים

קטגוריה:פסטיבל הקולנוע בקאן
קטגוריה:צרפת: פרסים קולנועיים
2300 Jackson Street

**2300 Jackson Street** הוא אלבום האולפן האחרון של להקת "הג'קסונים". האלבום יצא לאור ב-30 במאי 1989. זהו האלבום הראשון של הלהקה בה לא השתתף מייקל ג'קסון, שעזב את הלהקה יחד עם אחיו הגדול מרלון ג'קסון.
## הפקה
שם האלבום לקוח מכתובת הבית בו גדלו ילדי המשפחה בילדותם בעיירה גארי באינדיאנה. האלבום הוקלט באולפן ההקלטות שהיה בביתו של טיטו ג'קסון בלוס אנג'לס ונמכר בכחצי מיליון עותקים והגיע למקום ה-59 במצעד הבילבורד 200.

שני שירים מתוך האלבום יצאו כסינגלים: השיר "*Nothin' (That Compares 2 U)*" יצא בחודש ינואר 1989, ארבעה חודשים לפני צאת האלבום והגיע למקום הרביעי במצעד שירי ה-R&B. הסינגל השני הוא שיר הנושא, שיצא לאור ב-16 באפריל אותה שנה. השיר יצא בליווי וידאו קליפ, שצולם גם הוא בביתו של טיטו. בקליפ נראים רבים מבני משפחת ג'קסון, גם אלה שלא היו חלק מהלהקה.

## רשימת השירים

## קישורים חיצוניים

## הערות שוליים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת אפיק רקורדס
רנדספיור

**רנדספיור** (בנורווגית: **Randsfjorden**) הוא האגם הרביעי בגודלו בנורווגיה עם שטח של 139.23 קמ"ר. עומקו המקסימלי של האגם הוא 120 מטר. פני האגם הם בגובה של 135 מטר מעל פני הים. הוא ממוקם במחוז ינלנה והוא גובל בנפות גראן, יבנקר, נורדארלנד וסונדרלנד. הוא מנוקז לנהר רנדסלבה.

בתקופה המודרנית הוקמו על שפת האגם מסלולי גולף רבים.

הצורה הנורדית העתיקה של השם הייתה רק רנד. הסיומת של המילה שפירושה פיורד נרשמה לראשונה בשנת 1691.

## קישורים חיצוניים

## הערות שוליים

קטגוריה:נורווגיה: ימות ואגמים
קטגוריה:מזרח נורווגיה: ימות ואגמים
באגסו

**באגסו** (באנגלית: **Bhagsu**) הוא כפר במחוז קאנגרה שבתוך הימאצ'ל פרדש בהודו. הכפר נמצא כ-5 ק"מ מהעיר דרמסאלה.

באגסו פופולרי בקרב מטיילים ישראלים ומוגדר כחלק משביל החומוס. בכפר פועל בית חב"ד שפעיל בעיקר בעונת הטיולים. את הבית חב"ד מפעיל הרב דרור שאול ופעילים נוספים.

## קישורים חיצוניים

* באגסו באתר הודו

## הערות שוליים

קטגוריה:שביל החומוס בהודו
קטגוריה:הימאצ'ל פרדש: יישובים
קטגוריה:הודו: כפרים
אימפריאל

**אימפריאל** (מאנגלית: **Imperial**) הוא מונח שמתייחס לאימפריה, לקיסר או לאימפריאליזם
סמושקר

**סמושקר** (בהונגרית: **Szamoskér**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בסמושקר מספר התושבים נמצא בירידה. כך, בשנת 1990 היה מספר התושבים 490 ובשנת 2020 רק 411 תושבים.

## יהודי סמושקר
בסמושקר חיו יהודים בתקופות זמן שונות ובקצה בית העלמין הציבורי ניתן למצוא שתי מצבות של יהודי המקום. יהודים מהכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
אגם בוטן

**אגם בוטן** (בנורווגית: **Botnsvatnet**) הוא אגם בנפת ואלה במחוז אגדר שבנורווגיה. שטחו של האגם הוא 5.61 קמ"ר. הוא ממוקם צפונית מהאגם קולסווטנט. וההר אורדאלסקנוטן. הכפר ואלה ממוקם כ-14 קילומטרים ממזרח לאגם. גובה פני האגם הם בגובה של 1,020 מטר מעל פני הים.

## הערות שוליים

בוטן